ગોવાના મુખ્યમંત્રી મનોહર પરિકર કેન્સરની બીમારીમાંથી હાલમાં જ ઊભા થયા છે. ભારત પરત ફર્યા છે, પણ બધું સમુંસૂતરું નથી. 15 ઑગસ્ટ બાદ ફરી તેઓ અમેરિકા જશે. એટલું ઓછું હોય તેમ તેમના ઊર્જા મંત્રી પાંડુરંગ મડકૈકરને બ્રેઈન સ્ટ્રોક આવતાં મુંબઈની હોસ્પિટલમાં દાખલ કરવા પડ્યા છે. ઑપરેશન કરાયું છે ને તેમને ઠીક થતાં હજી એક મહિનો લાગશે. આ અગાઉ પીડબલ્યુડી મંત્રી સુધીન ધવલીકરને પણ બ્રેઈન સ્ટ્રોક આવ્યો હતો. બીજા બે ધારાસભ્યો પણ બીમાર છે. આ સ્થિતિમાં વિધાનસભાનું ચોમાસું સત્ર યોજાશે?